
21 
szerint rendezik. Általában mondhatni, hogy minden tech- 
nikai tudomány bizonyos számu tiszta tudomány segit- 
ségére van utalva megoldandó feladatához képest. Az 
orvostudomány például egyike a legfontosabb technikai 
tudományoknak. Felhasználja az összes általánosabb tiszta 
tudományokat fel a. fizológiáig, sőt alkalomadtán a 
pszikológiát is, melynek különösen a lelkibetegségek meg- 
itélésénél jut jelentős szerepe. Sulypontja a biológia. Ha- 
sonlókép megtaláljuk a többi technikáknak is a suly- 
pontját, igy a mérnöki tudományokét a fizikában, a 
metallurgiáét és a vele rokon tudományokét a kémiában, 
a földmivelését a fiziológiában. Igy tehát minden tiszta 
tudományhoz hozzácsatolhatunk egy alkalmazott tudo- 
mányt, melynek amabban van a sulypontja és ezáltal 
elég kényelmes áttekintését nyerjük az összes alkalmazott 
tudományoknak és technikáknak. 
Azt kérdezzük továbbá, hogy mi lehet általában 
a tudomány tárgya? A felelet, hogy a tudomány terü- 
lete határtalan. Mindent földolgozhat a tudomány, nincs 
oly kérdés, hacsak valamely értelme és összefüggése 
van, mely az emlitett tudományok egyikének tárgya ne 
lehetne. A tudomány ugyanis abból a feltevésből indul 
ki, hogy a világon végbemenő összes események, mint 
természeti jelenségek valamely módon törvényszerűen 
vannak összekapcsolva, azaz hasonló körülmények közt 
hasonló módon ismétlődnek. Oly feltevés ez, mely az 
"emberiségre nézve mindenkor áldást jelentett és a tu- 
domány haladásához vezetett. Nem kell kérdeznünk, hogy 
abszolut helyes-e vagy sem ez a feltevés, amely nélkül 
egyátalán nem lehetne tudomány. Hisz évezredes ta- 
pasztalat szól mellette, hogy ennek az elvnek az al- 
kalmazása a mivelődés haladásához, a tudomány fej- 
lődéséhez vezet. Hogy egy hozzám közelálló példát 
mondjak, felemlitem az előbb vázolt tiszta tudományok 
